CELEX: 32022D0485
Language: hu
Date: 2022-03-17 00:00:00
Title: Az Európai Központi Bank (EU) 2022/485 határozata (2022. március 17.) az Unió által az európai pénzügyi stabilizációs mechanizmus keretében végzett forrásbevonási és hitelezési műveletek nyilvántartásáról szóló 2010/624/EU határozat módosításáról (EKB/2022/11)

2022.3.25.   
               
               
                  HU
               
               
                  Az Európai Unió Hivatalos Lapja
               
               
                  L 98/108
               
            
         AZ EURÓPAI KÖZPONTI BANK (EU) 2022/485 HATÁROZATA
         (2022. március 17.)
         az Unió által az európai pénzügyi stabilizációs mechanizmus keretében végzett forrásbevonási és hitelezési műveletek nyilvántartásáról szóló 2010/624/EU határozat módosításáról
         (EKB/2022/11)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 122. cikke (2) bekezdésére és 132. cikke (1) bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 17. és 21. cikkére, valamint 34.1. cikkére,
         tekintettel az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendeletre (1) és különösen annak 8. cikkére,
         mivel:
         
                     (1)
                  
                  
                     Az Európai Központi Banknál (EKB) az 2010/624/EU 7 európai központi banki határozat (2) (EKB/2010/17) értelmében tartott betéteknek az (EU) 2019/1743 európai központi banki határozat (EKB/2019/31) (3) 2. cikkének (1) bekezdésével összhangban kell kamatozniuk annak érdekében, hogy az eurorendszeren belül biztosított legyen az összhang a hasonló betétek kamatozása között.
                  
               
                     (2)
                  
                  
                     A 2010/624/EU határozatot (EKB/2010/17) erre tekintettel megfelelően módosítani szükséges,
                  
               ELFOGADTA EZT A HATÁROZATOT:
         
            1. cikk
            Módosítás
            A 2010/624/EU határozat (EKB/2010/17) 4. cikke helyébe a következő szöveg lép:
            
               
                  „4. cikk
                  A 2. cikkben említett számlák az (EU) 2019/1743 európai központi banki határozat (EKB/2019/31) (*1) 2. cikke (1) bekezdésének rendelkezéseivel összhangban kamatoznak.
               
            
         
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő ötödik napon lép hatályba.
         
         
            Kelt Frankfurt am Mainban, 2022. március 17-én.
            
               
                  az EKB elnöke
               
               Christine LAGARDE
            
         
         
            (1)  HL L 118., 2010.5.12., 1. o.
         
         
            (2)  Az Európai Központi Bank 2010/624/EU határozata (2010. október 14.) az Unió által az európai pénzügyi stabilizációs mechanizmus keretében végzett forrásbevonási és hitelezési műveletek nyilvántartásáról (EKB/2010/17) (HL L 275., 2010.10.20., 10. o.).
         
            (3)  Az Európai Központi Bank (EU) 2019/1743 határozata (2019. október 15.) a többlet tartalékállományok és egyes betétek díjazásáról (EKB/2019/31) (HL L 267., 2019.10.21., 12. o.).